Priatelia, dnes sa chcem s vami podeliť o najväčší úspech celej mojej činnosti 🙂
Pamätáte si Lea?
Jeho bráško Alík zostal u nás: Update ku šteniatkam
Pred dvomi rokmi odišiel Leo do nového domova v Rakúsku. A veru nezaháľal. Z opusteného, nechceného, vyhodeného šteniatka, ktoré sa mi podarilo zachrániť, postaviť na nohy a nájsť mu skvelú rodinu a domov snov, sa tvrdou prácou a tréningami stáva záchranár pre Rakúsky Červený kríž . Je naozaj skvelý. Už má za sebou dve úspešne zložené skúšky. Vždy keď dostanem od jeho paničky fotky, revem dojatím. 🥲
Čakajú ho ešte ďalšie, ale viem, že svojou vytrvalosťou, oddanosťou a chuťou pracovať a učiť sa, predbehne všetkých svojich veľkých psích kolegov.
Leo sa stáva najmenším psím záchranárom v Rakúsku. Verím, že to spolu s jeho majiteľkou zvládnu na výbornú 💖
Na tomto mieste sa chcem veľmi pekne obom poďakovať za to, čo spolu robíte. Som navždy vašou najväčšou fanynkou!
Prosím, pridajte sa ku mne a spoločne im držme prsty a zaželajme veľa úspechov pri ďalších skúškach a neskôr aj ostrých zásahoch v teréne!
Fotografie som stiahla z Facebooku Leovej majiteľky 😉